turjo4nis/wikipedia-bn-dump-20250701 huggingface dataset:
বৌদ্ধ তীর্থস্থান

বৌদ্ধ তীর্থস্থান বলতে বৌদ্ধধর্মের সবচেয়ে গুরুত্বপূর্ণ ঐতিহাসিক স্থানগুলিকে বোঝায়। অধিকাংশ  বৌদ্ধ তীর্থস্থানগুলি দক্ষিণ নেপাল এবং উত্তর ভারতের ইন্দো-গাঙ্গেয় সমভূমিতে অবস্থিত। এই সেই এলাকা যেখানে গৌতম বুদ্ধ জন্মগ্রহণ করেন, বসবাস করেন ও শিক্ষা দেন এবং তাঁর জীবনের সাথে যুক্ত প্রধান স্থানগুলি বর্তমানে বৌদ্ধ ও হিন্দু উভয় ধর্মের জন্যই গুরুত্বপূর্ণ তীর্থস্থান। অনেক দেশ যেগুলি প্রধানত বৌদ্ধ ধর্মাবলম্বী বা ছিল তাদের মন্দির এবং স্থান রয়েছে যা তীর্থস্থান হিসাবে পরিদর্শন করা যেতে পারে।

তীর্থস্থানসমূহ

চার প্রধান তীর্থস্থান 
গৌতম বুদ্ধ স্বয়ং তাঁর অনুসারীদের জন্য তীর্থযাত্রার জন্য সবচেয়ে যোগ্য নিম্নলিখিত চারটি স্থান চিহ্নিত করেছিলেন, পর্যবেক্ষণ করেছিলেন যে এগুলি আধ্যাত্মিক জরুরিতার অনুভূতি তৈরি করবে:
 লুম্বিনী: যুবরাজ সিদ্ধার্থ গৌতম হিসাবে বুদ্ধের জন্মস্থান (তাউলিহব, লুম্বিনী, নেপালে) হলো সবচেয়ে গুরুত্বপূর্ণ ধর্মীয়স্থান ও বৌদ্ধধর্মের তীর্থস্থান। এটি বৌদ্ধধর্ম ও বিশ্বধর্মের জন্য সবচেয়ে পবিত্র স্থান হিসাবে বিশ্ব ঐতিহ্যবাহী স্থানগুলির জন্য ইউনেস্কো কর্তৃক অনুমোদিত।
 বোধগয়া (বর্তমান মহাবোধি মন্দির, বিহার, ভারতে): ধর্মীয়স্থান ও তীর্থস্থান, মহাবোধি মন্দিরে সেই বোধিবৃক্ষ রয়েছে বলে বিশ্বাস করা হয় যেখানে যুবরাজ সিদ্ধার্থ বোধি লাভ করেন এবং গৌতম বুদ্ধ নামে পরিচিত হন।
 সারনাথ (আনুষ্ঠানিক ইসিপথন, উত্তরপ্রদেশ,  ভারত):  যেখানে বুদ্ধ তাঁর প্রথম ধর্মোপদেশ (ধম্মচক্কপ্পবত্তনসুত্ত) প্রদান করেন , এবং তিনি মধ্যপন্থা, চতুরার্য সত্য ও অষ্টাঙ্গিক মার্গ সম্পর্কে শিক্ষা দিয়েছিলেন।
 কুশীনগর (বর্তমানে কুশীনগর, উত্তরপ্রদেশ, ভারত):  যেখানে বুদ্ধ মৃত্যুবরণ করেন এবং পরিনির্বাণ লাভ করেন।

আট মহান তীর্থস্থান 

পূর্বে উল্লিখিত চারটি স্থান ছাড়াও পরবর্তীতে বুদ্ধের অনুসারীদের দ্বারা লিখিত বৌদ্ধ গ্রন্থে আরও চারটি পবিত্র স্থানের উল্লেখ রয়েছে। আট মহান তীর্থস্থানকে "অত্থ-মহাথননী" বলা হয়, পূর্বে উল্লিখিত চারটি বাদে বাকিগুলো হলো:
রাজগির: বন্ধুত্বের মাধ্যমে নলগিরি, ক্রুদ্ধ হাতিকে বশীভূত করার জায়গা। রাজগির ছিল প্রাচীন ভারতের আরেকটি প্রধান শহর, যার নিকটে নালন্দা, মহাযান বৌদ্ধ শিক্ষার প্রধান কেন্দ্র।
বৈশালী: বানরের নিকট থেকে মধুর নৈবেদ্য গ্রহণের স্থান। বৈশালী ছিল প্রাচীন ভারতের ভাজ্জিয়ান প্রজাতন্ত্রের রাজধানী।
শ্রাবস্তী: যমজ অলৌকিকের স্থান, অলৌকিক কার্য সম্পাদনে তার অতিপ্রাকৃত ক্ষমতা প্রদর্শন করে। শ্রাবস্তি সেই জায়গা যেখানে বুদ্ধ সবচেয়ে বেশি সময় কাটিয়েছেন, প্রাচীন ভারতের একটি প্রধান শহর।
সংকিশা: ত্রায়স্ত্রিংশ স্বর্গ (৩ মাস অবস্থানের পর তাঁর মাকে অভিধম্ম শেখানোর পরে) থেকে পৃথিবীতে অবতরণের স্থান।

তথ্যসূত্র

উৎস 
Chan, Khoon San, Buddhist Pilgrimage (e-book - the eight major Buddhist sites in India)
Coluzzi, Paolo (2021). Buddhism and Pilgrimage: A Journey to the Four Sites. Mud Pie Slices.

বহিঃসংযোগ 
Virtual Tour of Buddhist Pilgrimage Sites on Google Map (Interactive 360° View available on certain sites)  
Buddhist Pilgrimage in India and Sri Lanka 
 
 Why do Buddhists go on Pilgrimage? Buddhism for Beginners

তীর্থস্থান
এসলা উইরাকুন

এসলা রুয়ান উইরাকুন হলেন একজন শ্রীলঙ্কার কূটনীতিক। তিনি ১ মার্চ ২০২০ সাল থেকে ১২ জুলাই ২০২৩ সাল পর্যন্ত সার্ক মহাসচিবের দায়িত্বভার পালন করেন। তিনি শ্রীলঙ্কার পর্যটন উন্নয়ন মন্ত্রণালয়ের স্থায়ী সচিব এবং পররাষ্ট্র মন্ত্রণালয়ের স্থায়ী সচিব এবং ভারতে শ্রীলঙ্কার হাইকমিশনার এবং নরওয়েতে রাষ্ট্রদূত হিসেবে দায়িত্ব পালন করেন।

প্রথমিক জীবন 
বেসামরিক কর্মচারী ব্র্যাডম্যান উইরাকুন এবং দময়ন্তী গুনাসেকারার ঘরে জন্মগ্রহণ করেন, তিনি কলম্বোর রয়্যাল কলেজে শিক্ষা লাভ করেন। তিনি কেলানিয়া বিশ্ববিদ্যালয়ে অর্থনীতি অধ্যয়ন করেন এবং লন্ডন স্কুল অফ ইকোনমিক্সে স্নাতকোত্তর অধ্যয়ন করেন।

কর্মজীবন 
১৯৮৮ সালে শ্রীলঙ্কা ফরেন সার্ভিসে যোগদান করে, তিনি লন্ডন, ক্যানবেরা, কুয়ালালামপুর এবং প্যারিসে বেশ কয়েকটি বিদেশী পোস্টিংয়ে কাজ করেন। তিনি ওয়াশিংটন ডিসি এবং টোকিওতে শ্রীলঙ্কার দূতাবাসে চার্জ ডি অ্যাফেয়ার্স হিসেবে দায়িত্ব পালন করেছেন। পররাষ্ট্র মন্ত্রণালয়ে তার চাকরির সময়কালে, তিনি অর্থনৈতিক বিষয়ক বিভাগের মহাপরিচালক এবং পূর্ব এশিয়া ও প্রশান্ত মহাসাগরীয় বিভাগের মহাপরিচালক সহ বিভিন্ন পদে দায়িত্ব পালন করেছেন। এছাড়াও তিনি অর্থনৈতিক উন্নয়ন মন্ত্রকের অতিরিক্ত সচিব (বহিরাগত সম্পর্ক) এবং গৃহায়ণ ও সমৃদ্ধি মন্ত্রকের অতিরিক্ত সচিব (বিশেষ প্রকল্প) হিসাবে দায়িত্ব পালন করেছেন। তিনি নরওয়েতে রাষ্ট্রদূত, সেশেলে হাইকমিশনার হিসেবে দায়িত্ব পালন করেছেন এবং নভেম্বর ২০১৫ সালে ভারতে শ্রীলঙ্কার হাইকমিশনার হিসেবে নিযুক্ত হন

তথ্যসূত্র 

জন্মের বছর অনুপস্থিত (জীবিত ব্যক্তি)
লন্ডন স্কুল অব ইকোনমিক্সের প্রাক্তন শিক্ষার্থী
রয়্যাল কলেজ, কলম্বোর প্রাক্তন শিক্ষার্থী
সিংহলি ব্যক্তি
জীবিত ব্যক্তি
নরওয়েতে শ্রীলঙ্কার রাষ্ট্রদূত
ভারতে শ্রীলঙ্কার হাইকমিশনার
শ্রীলঙ্কার সরকারি কর্মচারী
শ্রীলঙ্কার কূটনীতিবিদ
কেলানিয়া বিশ্ববিদ্যালয়ের প্রাক্তন শিক্ষার্থী
আধুনগর ইসলামিয়া কামিল মাদ্রাসা

আধুনগর ইসলামিয়া কামিল মাদ্রাসা বাংলাদেশের চট্টগ্রাম জেলার লোহাগাড়া উপজেলার একটি উল্লেখযোগ্য আলিয়া মাদ্রাসা। মাদ্রাসাটি ১৯৮০ সালে মুহাম্মদ নুরুল ইসলাম প্রতিষ্ঠা করেন। মাদ্রাসাটির কামিল স্তর ইসলামি আরবি বিশ্ববিদ্যালয়ের অধিভুক্ত রয়েছে এবং দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। মাদ্রাসাটির ফাজিল স্তর সর্বপ্রথম ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্তি লাভ করে এরপরে ২০১৬ সালে মাদ্রাসাটি পুনরায় ইসলামি আরবি বিশ্ববিদ্যালয়ের অধিভুক্তিতে স্থানান্তর করা হয়। এই মাদ্রাসার ইআইআইএন সংখ্যা হলো ১০৪৫৭১ এবং এমপিও সংখ্যা হলো ২১৮০৮২৩০৩। মাদ্রাসাটিতে ইসলামি শিক্ষার সমন্বয়ে পাঠদান করা হয়। মাদ্রাসার বর্তমান অধ্যক্ষের নাম আবু মুছা মোহাম্মদ খালেদ জামিল।

অবস্থান 
আরকান সড়ক খ্যাত চট্টগ্রাম - কক্সবাজার মহাসড়কে পশ্চিম পার্শ্বে একটি দৃষ্টিনন্দন পরিবেশে মাদরাসা ক্যাম্পাস অবস্থিত।

শিক্ষা কার্যক্রম 
আধুনগর ইসলামিয়া কামিল মাদরাসাটি ১৯৮০ সালে প্রতিষ্ঠা হওয়ার পর মাদরাসা শিক্ষা বোর্ড কতৃক ১৯৮৯ সালে দাখিল, ১৯৯৩ সালে আলিম, এবং ১৯৯৬ সালে ফাজিল মনজুরি লাভ করে। এরপরে ২০০৬ সালে মাদ্রাসাটি ইসলামী বিশ্ববিদ্যালয় অধিভুক্ত হয়, এবং ২০১৬ সালে ইসলামি আরবি বিশ্ববিদ্যালয় অধীনে স্থানান্তরিত হয়। অত্র দ্বীনি শিক্ষা প্রতিষ্ঠানটি প্রাথমিকভাবে কামিল তাফসীর বিভাগ পাঠদানের অনুমতিপ্রাপ্ত হয় ২০২০ সালে। এই দ্বীনি শিক্ষা প্রতিষ্ঠানে গরীব অসহায় ও এতিম ছাত্রদের জন্য এতিমখানা ও লিল্লাহবোর্ডিং'। রয়েছে ৪০ জন শিক্ষার্থীকে পবিত্র কুরআন তাজবীদ সহকারে হিফজ করানোর জন্য সুপরিচালিত একটি 'হেফজখানা'।

অবকাঠামো 
আধুনগর ইসলামিয়া কামিল মাদ্রাসার ফটকের সামনে মসজিদের ১২০ ফুট দীর্ঘ সুউচ্চ ও কারুকার্য খচিত দৃষ্টিনন্দন মিনার। পশ্চিমে দু'তলা বিশিষ্ট অসাধারণ ডিজাইনের বিশাল মসজিদ। উত্তরে রয়েছে একাডেমিক ভবন, প্রশাসনিক ভবন, হেফজখানা ও গ্রন্থাগার ভবন, ছাত্রাবাস ভবন, তাছাড়া মাদরাসার ভবন সমূহের সামনে রয়েছে বিশাল বিশাল দুটি মাঠ। এই মাদরাসায় দূর দূরান্তের শিক্ষার্থীদের জন্য রয়েছে সুন্দর ও সুশৃঙ্খল ছাত্রাবাসের আবাসিক ব্যবস্থা। ছাত্রাবাসে ২৫০ শিক্ষার্থীর জন্য থাকা-খাওয়ার ব্যবস্থা রয়েছে।

তথ্যসূত্র 

চট্টগ্রাম জেলার আলিয়া মাদ্রাসা
লোহাগাড়া উপজেলার শিক্ষাপ্রতিষ্ঠান
১৯৮০-এ বাংলাদেশে প্রতিষ্ঠিত
১৯৮০-এ প্রতিষ্ঠিত শিক্ষাপ্রতিষ্ঠান
নলিনীকান্ত ঘোষ

নলিনীকান্ত ঘোষ (অক্টোবর  ১৮৯২ - ২২ এপ্রিল ১৯৭৫ ) ছিলেন  ভারতীয় উপমহাদেশের ব্রিটিশ বিরোধী স্বাধীনতা আন্দোলনের বিপ্লবী।  অনুশীলন সমিতির সদস্য। স্বাধীনতার পর ভারতীয় জাতীয় কংগ্রেসের মাধ্যমে দেশসেবায় ব্রতী ছিলেন।

জীবনী
নলিনীকান্ত ঘোষ  ব্রিটিশ ভারতের  অবিভক্ত বাংলার তৎকালীন ঢাকা জেলার আড়াই হাজারী জাওগড়া গ্রামে। পিতা জয়চাঁদ ঘোষ। গ্রামের স্কুলে পড়ার সময় সংস্কৃত ভাষার প্রধান পণ্ডিত সতীশচন্দ্র কাব্যতীর্থের অনুপ্রেরণায় নলিনীকান্ত পড়াশোনার পাশাপাশি অনুশীলন সমিতিতে যোগ দেন। ১৯১০ খ্রিস্টাব্দে ম্যাট্রিক পাশ করেন এবং চিকিৎসাশাস্ত্র পাঠের জন্য তৎকালীন ঢাকার মিডফোর্ড মেডিক্যাল স্কুলে ভর্তি হন। তিন বছর পড়াশোনার পর ১৯১৩ খ্রিস্টাব্দে দলের নির্দেশে বৈপ্লবিক কাজের জন্য তাকে পড়াশোনা ছেড়ে চট্টগ্রাম যেতে হয়। কিছুদিন সেখানে অবস্থানের পর উত্তরবঙ্গের সিরাজগঞ্জে দলের বৈপ্লবিক ক্রিয়াকলাপের নেতৃত্ব গ্রহণ করেন। তিনি রাজেনবাবু ছদ্মনামে পূর্ব বাংলার সংগঠনের সঙ্গে  সর্বভারতীয় সংগঠনের সঙ্গে যোগাযোগ করতেন। বৈপ্লবিক কর্মের জন্য তাকে গোপন আস্তানায় যেতে হয়। আত্মগোপনকালে একবার গ্রেফতার হয়ে ব্রিটিশ আমলে কলকাতার কুখ্যাত ডালান্দা হাউসে (অধুনা পশ্চিমবঙ্গ সরকারের কলকাতা পুলিশ ট্রেনিং স্কুলে)  আটক থাকেন ও নির্যাতন সহ্য করেন। পরে ১৯১৬ খ্রিস্টাব্দের ২৩ ডিসেম্বর কোনক্রমে পালিয়ে গৌহাটির গোপন আস্তানায় চলে যান। ১৯১৭ খ্রিস্টাব্দের ৯ জানুয়ারি  তাদের সেই আস্তানা ঘিরে ফেললে পুলিশের সঙ্গে গুলির লড়াই করে পালিয়ে যেতে সক্ষম হন। কিন্তু দুদিন পর ধরা পড়েন। ১৯২৪ খ্রিস্টাব্দে মুক্তি লাভের পর তিনি  জাতীয় কংগ্রেসের মাধ্যমে দেশসেবায় আত্মনিয়োগ করেন। কিছুদিন তিনি ঢাকা জেলা কংগ্রেস কমিটির সভাপতি পদে ছিলেন।

১৯৭৫ খ্রিস্টাব্দের ২২ এপ্রিল তার মৃত্যু হয়।

তথ্যসূত্র

১৮৯২-এ জন্ম
১৯৭৫-এ মৃত্যু
ঢাকার ব্যক্তি
অনুশীলন সমিতি
পূর্ব বাংলা থেকে ভারতীয় স্বাধীনতা কর্মী
 অনুশীলন সমিতির সদস্য
অ্যাঞ্জেলা রিডম্যান

অ্যাঞ্জেলা রিডম্যান (জন্ম ১৯৭৩) একজন ব্রিটিশ কবি এবং ছোট গল্প লেখক।

তার প্রথম গল্প সংকলন ডোন্ট ট্রাই দিস অ্যাট হোম ২০১৫ সালে প্রকাশিত হয়েছিল। তিনি রুবেরি বই পুরস্কার জিতেছিলেন এবং এজ হিল শর্ট স্টোরি পুরস্কারে তালিকাভুক্ত হন। তিনি কবিতাও লেখেন। তার সংগ্রহ দ্য বুক অফ টাইডস ২০১৬ সালে নাইন আর্চেস কর্তৃক প্রকাশিত হয়েছিল। সামথিং লাইক ব্রিদিং, রিডম্যানের প্রথম উপন্যাস, ২০১৯ সালে অ্যান্ড আদার স্টোরিজ কর্তৃক প্রকাশিত হয়েছিল।

প্রারম্ভিক জীবন 

রিডম্যান মিডলসব্রোতে জন্ম নেন। তিনি ম্যানচেস্টারে বিশ্ববিদ্যালয়ের পরে নিউক্যাসল আপন টাইনে স্থানান্তরিত হন ফিল্মের উপর অধ্যয়ন সম্পন্ন করার জন্য। তিনি ২০০০ সালে নর্থামব্রিয়া বিশ্ববিদ্যালয়ে সৃজনশীল লেখায় স্নাতকোত্তর সম্পন্ন করেন এবং তার স্বতন্ত্র কবিতা এবং গদ্যের জন্য একটি ওয়াটারস্টোন পুরস্কার জিতেছিলেন।

পুরস্কার 

অ্যাঞ্জেলা রিডম্যান তার ছোট গল্পের বই ডোন্ট ট্রাই দিস অ্যাট হোমের জন্য ২০১৫ সালে আন্তর্জাতিক রুবেরি বই পুরস্কার জিতেছিলেন।  বইটি দ্য এজ হিল ছোটোগল্প পুরস্কারেও সংক্ষিপ্ত তালিকাভুক্ত ছিল। তার গল্প 'দ্য কিপার অব দ্য জ্যাক্যালোপস' কোস্টা শর্ট স্টোরি অ্যাওয়ার্ড (২০১৩)  জিতেছিল এবং তার গল্প ডোন্ট ট্রাই দিস অ্যাট হোম আগের বছর একই প্রতিযোগিতার জন্য সংক্ষিপ্ত তালিকাভুক্ত হয়েছিল। ২০১৩ ও ২০১৬ সালে, রিডম্যান মহিলাদের এমস্লেক্সিয়া (Mslexia) কবিতা প্রতিযোগিতায় প্রথম পুরস্কার জিতেছেন।  তিনি ২০১২ সালে জাতীয় ফ্ল্যাশ ফিকশন প্রতিযোগিতা এবং এসেক্স কবিতা পুরস্কার জিতেছিলেন। তিনি ২০১১ সালে প্রথম ছোটগল্প প্রতিযোগিতায় দ্বিতীয় স্থান অধিকার করেছিলেন। তিনি নিউ রাইটিং নর্থ পুরস্কার এবং র‍্যাগড রেভেন লং কবিতা প্রতিযোগিতাও জিতেছেন। ২০০৫ সালে, তিনি দ্য বিস্কুট কবিতা প্রতিযোগিতা।  ২০১৮ সালে, তিনি শর্ট ফিকশনের জন্য দ্য এন্টপিএন চেখভ অ্যাওয়ার্ডে প্রথম স্থান অর্জন করেছিলেন।

তথ্যসূত্র 

১৯৭৩-এ জন্ম
ইংরেজ কবি
জীবিত ব্যক্তি
ইংরেজ নারী কবি
মূল ভূখণ্ড

মূল ভূখণ্ড বলতে সাধারণত কোনো দেশ বা মহাদেশের প্রধান অংশ নিয়ে গঠিত একটি অঞ্চল বা ভূখণ্ডকে বোঝায়, যার মধ্যে পার্শ্ববর্তী দ্বীপসমূহ অন্তর্গত নয়। এছাড়া সমুদ্রের অপর প্রান্তের অঞ্চল ব্যতীত কোনো দেশের বাকি অংশকে বোঝানোর জন্য "মূল ভূখণ্ড" কথাটি ব্যবহার করা হয়। আবার, "মূল ভূখণ্ড" বলতে কোনো অঞ্চলের অভ্যন্তরীণ অংশকেও বোঝাতে পারে, যার বিপরীতে রয়েছে প্রান্তীয় অংশ।

অনেকসময় "মূল ভূখণ্ড" কথাটি আপেক্ষিকভাবে ব্যবহার করা হয়। যেমন, আন্দামান ও নিকোবর দ্বীপপুঞ্জের সাপেক্ষে ভারতের বাকি অংশকে "ভারতের মূল ভূখণ্ড" বলা হয়; আবার উত্তর আয়ারল্যান্ডের সাপেক্ষে যুক্তরাজ্যের বাকি অংশ, অর্থাৎ গ্রেট ব্রিটেনকে "যুক্তরাজ্যের মূল ভূখণ্ড" বলা হয়, যদিও গ্রেট ব্রিটেন নিজেই একটি দ্বীপ।

ব্যবহার
 ইউরোপের মূল ভূখণ্ড বলতে পার্শ্ববর্তী দ্বীপসমূহ ব্যতীত ইউরোপ মহাদেশের বাকি অংশকে বোঝায়। দ্বীপরাষ্ট্র যুক্তরাজ্যে একে অনেকসময় "দ্য কন্টিনেন্ট" (, ) বলে অভিহিত করা হয়, যদিও যুক্তরাজ্য নিজেই ইউরোপ মহাদেশের অন্তর্গত।
 চীনের মূল ভূখণ্ড বলতে স্বায়ত্তশাসিত হংকং ও মাকাও ব্যতীত গণচীন-শাসিত বাকি অংশকে বোঝায়। এখানে এমনকি গণচীন-শাসিত হাইনান দ্বীপও চীনের মূল ভূখণ্ডের অন্তর্গত।
 ভারতের মূল ভূখণ্ড বলতে উত্তর-পূর্ব ও দুই দ্বীপীয় কেন্দ্রশাসিত অঞ্চল (আন্দামান ও নিকোবর দ্বীপপুঞ্জ ও লাক্ষাদ্বীপ) ব্যতীত ভারতের বাকি অংশকে বোঝায়।

ভূগোল
ছিটমহল ও এক্সক্লেভ
আ (কানা)

আ ( হিরাগানা : あ, কাতাকানা : ア) হলো একটি জাপানি কানা যা মৌলিক স্বরধ্বনি আ নিয়ে গঠিত । হিরাগানা বর্ণ あকাঞ্জির  সোশো স্টাইলের উপর ভিত্তি করে লেখা হয়। আধুনিক জাপানি বর্ণমালার ক্রম অনুযায়ী, এটিকে  い (ই) এর আগে স্থান দেওয়া হয়েছে।

লেখার নিয়ম 

হিরাগানা あ তিনটি দাগের মাধ্যমে লেখা হয়:
 উপরে একটা দাগ আনুভুমিকভাবে টানা হয়।
 এরপর উপর থেকে নিচের দিকে একটু সামান্য বাঁকা দাগ টানা হয়।
 নিচে গোলের মতো দাগা দেওয়া হয়, হিরাগানা の বর্ণটির মতো।

কাতাকানা ア দুইবার দাগ দিয়ে লেখা হয়:
 উপরে সোজা করে আনুভুমিক বরাবর টেনে বাম দিকে বাঁকা করে টানা হয়।
 শেষ দাগ যেখানে দেওয়া হয়েছে সেখান থেকে বাম দিকে একটু বাঁকা করে দাগ দিয়ে নিচের দিকে টানা হয়।

তথ্যসূত্র 

নির্দিষ্ট কানা
ভারতীয় সংখ্যালঘু সুরক্ষা মহাসঙ্ঘ

ভারতীয় সংখ্যালঘু সুরক্ষা মহাসঙ্ঘ (ভারতীয় সংখ্যালঘু সুরক্ষা লীগ) ভারতের একটি সামাজিক ও রাজনৈতিক সংগঠন, একটি রাজনৈতিক দল হিসাবে নিবন্ধিত। ১৯৯৪ সালে তার মৃত্যুর আগ পর্যন্ত ভারতীয় মাফিয়া গ্যাং নেতা হাজি মাস্তানের নেতৃত্বে দলটি ছিল। ১৯৯৪ সাল থেকে আজ পর্যন্ত বিএমএসএমের চেয়ারম্যান সুন্দর শেখর।

২০০৪ সালের লোকসভা নির্বাচনে, বিএমএসএম মহারাষ্ট্রে তিনজন প্রার্থীকে প্রতিদ্বন্দ্বিতা করেছিল, যারা একসঙ্গে ৮২০০ ভোট পেয়েছিলেন। দলটি মধ্যপ্রদেশে একজন প্রার্থী বানো মৌমাছিকে প্রতিদ্বন্দ্বিতা করেছে। তিনি ২১৫১ ভোট পেয়েছেন।

২০১৯ সাল পর্যন্ত, মুনিরা খান সাধারণ সম্পাদক ছিলেন এবং একই বছর মহারাষ্ট্র রাজ্য নির্বাচনে প্রতিদ্বন্দ্বিতা করেছিলেন।

তথ্যসূত্র 

১৯৮৩-এ প্রতিষ্ঠিত রাজনৈতিক দল
ভারতের রাজনৈতিক দল
পিয়েরলুইজি কোলিনা

পিয়েরলুইগি কোলিনা (; জন্ম: ১৩ ফেব্রুয়ারি ১৯৬০) একজন ইতালীয় পেশাদার ফুটবল ফুটবল রেফারি। 

তিনি ১৯৯৫ সাল থেকে ফিফার তালিকাভুক্ত রেফারি এবং ২০১০ সাল থেকে ইউক্রেনের ফুটবল ফেডারেশনের রেফারি প্রধান, উয়েফা রেফারি কমিটির সদস্য এবং ফিফা রেফারি কমিটি এর চেয়ারম্যান হিসেবে দায়িত্ব পালন করছেন। কোলিনা এখনও ইতালীয়ান ফুটবল রেফারি অ্যাসোসিয়েশনের (এআইএ) পরামর্শদাতা হিসাবে জড়িত।

রেফারিং ক্যারিয়ার 
কোলিনা বোলোনিয়া জন্মগ্রহণ করেন এবং ১৯৮৪ সালে অর্থনীতিতে স্নাতক ডিগ্রি নিয়ে বোলোনিয়া বিশ্ববিদ্যালয়ে যোগদান করেন । তার কিশোর বয়সে, তিনি একটি স্থানীয় দলের জন্য সেন্টার-ব্যাক হিসাবে খেলেন , কিন্তু ১৯৭৭ সালে রেফারি কোর্সে যেতে যোগদান করেন, যেখানে এটা আবিষ্কৃত হয় যে তার কাজের জন্য একটি বিশেষ যোগ্যতা ছিল। তিন বছরের মধ্যে তিনি আঞ্চলিক ম্যাচের সর্বোচ্চ পর্যায়ে দায়িত্ব পালন করেন, পাশাপাশি তার বাধ্যতামূলক সামরিক চাকরিও শেষ করেন । ১৯৮৮ সালে, তিনি জাতীয় তৃতীয় বিভাগে, সেরি সি১ এবং সেরি সি২- তে স্বাভাবিকের চেয়ে বেশি দ্রুত অগ্রসর হন । তিন মৌসুমের পর, তিনি সেরি বি এবং সেরি এ ম্যাচের দায়িত্ব পালনের জন্য উন্নীত হন ।

এই সময়ের কাছাকাছি সময়ে, কোলিনা একটি গুরুতর আকারের অ্যালোপেসিয়া তৈরি করে , যার ফলে তার মাথার সমস্ত চুল স্থায়ীভাবে নষ্ট হয়ে যায়, তার স্বতন্ত্র টাক চেহারা জন্য ডাকনাম কোজাক (আমেরিকান টিভি সিরিজের একটি চরিত্রের নাম) অর্জন করে ।

১৯৯৫ সালে, তিনি ৪৩টি সেরি এ ম্যাচে দায়িত্ব পালন করার পর , তাকে ফিফার রেফারির তালিকায় রাখা হয়েছিল। নাইজেরিয়া এবং আর্জেন্টিনার মধ্যকার ফাইনাল সহ ১৯৯৬ অলিম্পিক গেমসে তাকে পাঁচটি ম্যাচ বরাদ্দ করা হয়েছিল । তিনি বায়ার্ন মিউনিখ এবং ম্যানচেস্টার ইউনাইটেডের মধ্যে ১৯৯৯ সালের উয়েফা চ্যাম্পিয়ন্স লিগের ফাইনালে রেফার করেছিলেন ; শেষে চিয়ার্সের কারণে তিনি এটিকে তার সবচেয়ে স্মরণীয় খেলা হিসেবে উল্লেখ করেছেন, যাকে তিনি "সিংহের গর্জন" হিসেবে বর্ণনা করেছেন।

তথ্যসূত্র 

জীবিত ব্যক্তি
১৯৬০-এ জন্ম
ফিফা বিশ্বকাপের রেফারি
উয়েফা চ্যাম্পিয়ন্স লিগের রেফারি
উয়েফা ইউরোপীয় চ্যাম্পিয়নশিপের রেফারি
উয়েফা ইউরোপা লিগের রেফারি
ইতালীয় অর্থনীতিবিদ
মেহরান খান

মেহরান খান (জন্ম ১৩ এপ্রিল ১৯৮৭) একজন পাকিস্তানি-জন্মকৃত ক্রিকেটার যিনি ওমান জাতীয় ক্রিকেট দলের হয়ে খেলেন। ২০১৫ সালের ২৫ জুলাই ২০১৫ আইসিসি বিশ্ব টি-টোয়েন্টি বাছাইপর্বের টুর্নামেন্টে আফগানিস্তানের বিপক্ষে ওমানের হয়ে তার টি-টোয়েন্টি আন্তর্জাতিক অভিষেক হয়। ২০১৬ সালের অক্টোবরে সংযুক্ত আরব আমিরাতের বিপক্ষে তিন ম্যাচের সিরিজে ওমানের হয়ে লিস্ট এ অভিষেক হয়।

২০১৮ সালে, তিনি ২০১৮ এশিয়া কাপ বাছাইপর্বের টুর্নামেন্টের জন্য ওমানের স্কোয়াডের অংশ ছিলেন, সেইসাথে ২০১৮ আইসিসি বিশ্ব ক্রিকেট লিগ তৃতীয় বিভাগ টুর্নামেন্টের জন্য। সেপ্টেম্বর ২০১৯ সালে, তাকে ২০১৯ আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য ওমানের স্কোয়াডে নাম দেওয়া হয়েছিল। নভেম্বর ২০১৯ সালে, তাকে বাংলাদেশে ২০১৯ এসিসি ইমার্জিং টিম এশিয়া কাপের জন্য ওমানের স্কোয়াডে নাম দেওয়া হয়েছিল।

২০২৪ সালের মে মাসে, তাকে ২০২৪ আইসিসি পুরুষ টি২০ বিশ্বকাপ টুর্নামেন্টের জন্য ওমানের স্কোয়াডে নাম দেওয়া হয়েছিল।

তথ্যসূত্র

বহিঃসংযোগ
 

১৯৮৭-এ জন্ম
জীবিত ব্যক্তি
মর্দানের ক্রিকেটার
ওমানি ক্রিকেটার
ওমানের টুয়েন্টি২০ আন্তর্জাতিক ক্রিকেটার
ওমানে পাকিস্তানি অভিবাসন
ওমানে পাকিস্তানি প্রবাসী
সাগরখালী আদর্শ ডিগ্রি কলেজ

সাগরখালী আদর্শ ডিগ্রি কলেজ কুষ্টিয়া জেলার মিরপুর উপজেলার একটি কলেজ। কলেজটি ১৯৯৯ সালে প্রতিষ্ঠিত হয়। শিক্ষা প্রতিষ্ঠানটি শিক্ষা সপ্তাহ ২০২৪-এ কুষ্টিয়া জেলার মধ্যে শ্রেষ্ঠ শিক্ষাপ্রতিষ্ঠানের মর্যাদা পেয়েছে।

অবস্থান 
কলেজটি কুষ্টিয়া জেলার মিরপুর উপজেলার চিথলিয়া ইউনিয়নের সদর দপ্তর সাগরখালী গ্রামে অবস্থিত। মিরপুর উপজেলা সদর থেকে কলেজটির দুরত্ব প্রায় ৬.৪ কিলোমিটার।

বিভাগসমূহ 
কলেজটিতে উচ্চ মাধ্যমিক পর্যায়ে যশোর বোর্ডের অধীনে ৩টি বিভাগ রয়েছে। জাতীয় বিশ্ববিদ্যালয়ের অধীনে ০২ ধরনের ডিগ্রি কোর্স ও অনার্সে ০২ টি বিষয় রয়েছে।

তথ্যসূত্র 

কুষ্টিয়া জেলার মহাবিদ্যালয়
১৯৯৯-এ প্রতিষ্ঠিত শিক্ষাপ্রতিষ্ঠান
অবধেশ প্রসাদ

অবধেশ প্রসাদ (জন্ম ৩১ জুলাই ১৯৪৫) একজন ভারতীয় রাজনীতিবিদ যিনি ফৈজাবাদ থেকে লোকসভার সংসদ সদস্য এবং সমাজবাদী পার্টির (এসপি) প্রতিষ্ঠাতা সদস্য হিসেবে দায়িত্ব পালন করছেন।  তিনি বর্তমানে এসপি-র জাতীয় কার্যনির্বাহী সংসদের সাধারণ সম্পাদক এবং তিনি ৪ জুন ২০২৪ সাল পর্যন্ত উত্তর প্রদেশ বিধানসভার সদস্য ছিলেন যখন তিনি এমপি নির্বাচিত হন।  তিনি ১৯৭৭, ১৯৮৫, ১৯৮৯, ১৯৯৩, ১৯৯৬, ২০০২ এবং ২০০৭ এবং সর্বশেষ হিসাবে ২০১২ এবং ২০২২ সালে মিল্কিপুর আসন থেকে প্রাক্তন সোহাওয়াল কেন্দ্র থেকে নয়বার নির্বাচিত বিধায়ক ছিলেন।  তিনি উত্তরপ্রদেশ সরকারের ছয়বার মন্ত্রী হয়েছেন এবং চারবার মন্ত্রিপরিষদ্ভুক্ত মন্ত্রী হয়েছেন। 

মিল্কিপুরের বিধায়ক পদ থেকে ইস্তফা দিয়েছেন প্রসাদ।

রাজনৈতিক পেশা

তথ্যসূত্র 

১৯৪৫-এ জন্ম
জীবিত ব্যক্তি
উত্তরপ্রদেশের সমাজবাদী পার্টির রাজনীতিবিদ
অষ্টাদশ লোকসভার সদস্য
উত্তরপ্রদেশ বিধানসভার সদস্য ২০২২-২০২৭
উত্তরপ্রদেশ বিধানসভার সদস্য ২০১২-২০১৭
উত্তরপ্রদেশ বিধানসভার সদস্য ২০০৭-২০১২
উত্তরপ্রদেশ বিধানসভার সদস্য ২০০২-২০০৭
উত্তরপ্রদেশ বিধানসভার সদস্য ১৯৯৭-২০০২
উত্তরপ্রদেশ বিধানসভার সদস্য ১৯৯৩-১৯৯৬
উত্তরপ্রদেশ বিধানসভার সদস্য ১৯৮৯-১৯৯১
উত্তরপ্রদেশ বিধানসভার সদস্য ১৯৮৫-১৯৮৯
উত্তরপ্রদেশ বিধানসভার সদস্য ১৯৭৭-১৯৮০
ড. ভীমরাও আম্বেদকর বিশ্ববিদ্যালয়ের প্রাক্তন শিক্ষার্থী
লখনউ বিশ্ববিদ্যালয়ের প্রাক্তন শিক্ষার্থী
খাতের আলী ডিগ্রি কলেজ

খাতের আলী ডিগ্রি কলেজ কুষ্টিয়া জেলার সদর উপজেলার হরিনারায়ণপুর ইউনিয়নে অবস্থিত জাতীয় বিশ্ববিদ্যালয় অধিভুক্ত একটি কলেজ। ১৯৮৪ সালে কুষ্টিয়া-৩ আসনের সাবেক সংসদ সদস্য আবদুল খালেক চন্টু তার মরহুম পিতা খাতের আলী-এর নামে কলেজটি প্রতিষ্ঠিত করেন।

অবস্থান 
কলেজটি কুষ্টিয়া জেলার সদর উপজেলার (ইসলামী বিশ্ববিদ্যালয় থানা) হরিনারায়ণপুর ইউনিয়নের লক্ষীপুর গ্রামে অবস্থিত। কুষ্টিয়া-ঝিনাইদহ মহাসড়কের পাশেই কলেজটি অবস্থিত। কুষ্টিয়া থেকে কলেজটির দুরত্ব প্রায় ২০ কিলোমিটার।

শিক্ষা কার্যক্রম

বিভাগসমূহ 
কলেজটিতে উচ্চ মাধ্যমিক পর্যায়ে যশোর বোর্ডের অধীনে ৩টি বিভাগ রয়েছে। জাতীয় বিশ্ববিদ্যালয়ের অধীনে ০২ ধরনের ডিগ্রি কোর্স রয়েছে।

প্রশাসনিক তথ্য 

 ইআইআইএন-১১৭৮১২
 জাতীয় বিশ্ববিদ্যালয় কোড-১০৩৮

চিত্রশালা

তথ্যসূত্র 

কুষ্টিয়া জেলার মহাবিদ্যালয়
১৯৮৪-এ প্রতিষ্ঠিত শিক্ষাপ্রতিষ্ঠান
১৯৮৪-এ বাংলাদেশে প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বসুমিত্র (ভিক্ষু)

বসুমিত্র ছিলেন সর্বাস্তিবাদ সম্প্রদায়ের একজন বৌদ্ধ সন্ন্যাসী যিনি খ্রিস্টীয় ২য় শতাব্দীতে বিকাশ লাভ করেছিলেন। গান্ধার অধিবাসী, তিনি কাশ্মীরের ৪র্থ বৌদ্ধ পরিষদের সভাপতিত্ব করেন, যা প্রথম কণিষ্ক দ্বারা পরিচালিত হয়। তাকে মহাবিভাষশাস্ত্রে অবদান হিসেবে কৃতিত্ব দেওয়া হয়।

অবদান 
বসুমিত্র সর্বাস্তিবাদ সম্প্রদায়ের সেই নীতিকে রক্ষা করার জন্য তত্ত্ব পেশ করেছিলেন যে ধর্ম অতীত ও ভবিষ্যতের পাশাপাশি বর্তমানেও বিদ্যমান। এই যুক্তি অনুসারে, ধর্মগুলি ভবিষ্যতে নামমাত্র বা সুপ্ত অবস্থায় বিদ্যমান থাকে যতক্ষণ না তারা বর্তমান সময়ে কার্যকারণ কার্যকারিতা (কারিত্র) লাভ করে। এটি অন্যান্য ঘটনার সাথে কার্যকরী সম্পর্কের মধ্যে তাদের প্রবেশকে চিহ্নিত করে। যখন এই মুহূর্তটি অতীত হয়ে যায়, তখন তারা নামক অবস্থায় পুনরায় প্রবেশ করে যা "অতীত" হিসাবে বোঝা যায়। বসুমিত্রের সাময়িকতার তত্ত্ব অন্যান্য ভিক্ষু যেমন ধর্মত্রাত, ঘোষ ও বুদ্ধদেব দ্বারা পোষণ করা মতামতকে অগ্রাধিকার দিয়ে গৃহীত হয়েছিল।

পূর্বপুরুষ 
বসুমিত্র হলেন অষ্টম জেন পূর্বপুরুষ। সোতো জেন ঐতিহ্য অনুসারে, ভাসুমিত্র "সর্বদা পরিষ্কার পোশাক পরিধান করতেন। তিনি মদের পাত্র নিয়ে গ্রামে ঘুরে বেড়াতেন, বাঁশি বাজাতেন এবং গান গাইতেন। লোকে তাকে পাগল ভেবেছিল।"

তথ্যসূত্র 

ভারতীয় যুক্তিবিদ
ভারতীয় বৌদ্ধ ভিক্ষু
২য় শতাব্দীর ভারতীয় দার্শনিক
কুমারখালী এম.এন. পাইলট মাধ্যমিক বিদ্যালয়

কুমারখালী এম.এন. পাইলট মাধ্যমিক বিদ্যালয় কুষ্টিয়া জেলার কুমারখালীতে অবস্থিত একটি প্রাচীন মাধ্যমিক বিদ্যালয়। বিদ্যালয়টি ১৮৫৬ সালে প্রতিষ্ঠিত হয়। প্রাচীনত্বের দিক দিয়ে বিদ্যালয়টি শুধু কুষ্টিয়া জেলাতেই নই সমগ্র নদিয়া জেলাতেও উল্লেখযোগ্য।

ইতিহাস 
বর্তমান কুমারখালী পৌর এলাকায় একটি পরিত্যক্ত নীলকুঠি ছিল। ১৮৫৬ সালে শ্রী যুক্ত বাবু মথুরানাথ কুন্ডু পরিত্যক্ত নীলকুঠিতে ইংরেজি শিক্ষার প্রসার ঘটানোর উদ্দেশ্যে একটি ইংরেজি বিদ্যালয় প্রতিষ্ঠিত করে‌। তখন বিদ্যালয়টি প্রতিষ্ঠাতার নামানুসারেই কুমারখালী মথুরানাথ উচ্চ বিদ্যালয় নামে পরিচিত লাভ করে।

উল্লেখ্য যে বিদ্যালয়টি যে নীলকুঠিতে প্রতিষ্ঠিত হয় সে ভবনটি কালের বিবর্তনে গড়াই নদীতে বিলীন হয়ে যায়।

শিক্ষা কার্যক্রম 
বিদ্যালযটি মাধ্যমিক পর্যায়ে যশোর বোর্ডের অধীনে রয়েছে। ৯ম-১০ম শ্রেণীতে ০৩টি বিভাগ রয়েছে, এগুলো হলো-

 বিজ্ঞান বিভাগ 
 মানবিক বিভাগ 
 বাণিজ্য বিভাগ

অবকাঠামো

উল্লেখযোগ্য শিক্ষার্থী 

 অমরকৃষ্ণ ঘোষ - ব্রিটিশ বিরোধী বাঙালি বিপ্লবী
 জলধর সেন - বাঙালি ভ্রমণ কাহিনী, রম্যরচনা ও উপন্যাস লেখক
 রমেশচন্দ্র দত্ত - বাঙালি ইতিহাসবিদ ও সাহিত্যিক

বহিঃসংযোগ

তথ্যসূত্র 

কুষ্টিয়া জেলার বিদ্যালয়
কুমারখালী
১৮৫৬-এ প্রতিষ্ঠিত শিক্ষাপ্রতিষ্ঠান
১৮৫৬-এ ব্রিটিশ ভারতে প্রতিষ্ঠিত
রেজা একাডেমি

রেজা একাডেমি ভারতের মহারাষ্ট্র ভিত্তিক একটি সুন্নি মুসলিম,  মৌলবাদী ও  ইসলামবাদী    একটি সংগঠন। এটি ১৯৭৮ সালে মোহাম্মদ সাঈদ নূরী একটি ছোট প্রকাশনা সংস্থা হিসাবে প্রতিষ্ঠা করেছিলেন এবং পরবর্তীতে এটি মুসলমানদের অধিকার বিষয়ক বিক্ষোভ-প্রতিবাদের জন্য পরিচিতি লাভ করে। এটি দুর্যোগকালীন মূহুর্তে ত্রাণ ও দাতব্য কার্যক্রমও পরিচালনা করে। এই দলটি বিভিন্ন ভাষায় বেরেলভী পণ্ডিতদের বই, আহমদ রেজা খান বেরলভী রচিত কুরআনের তরজমা কানযুল ঈমান এবং ফতোয়া-ই-রেজভিয়া প্রকাশ করে।

তথ্যসূত্র

ভারত ভিত্তিক ইসলামি সংগঠন
সুন্নি সংগঠন
ভারতে সুন্নি ইসলাম
আহমদ রেজা খান বেরলভীর স্মারক
বেরলভী সংগঠন
ভরিপ বহুজন মহাসঙ্ঘ

ভরিপ বহুজন মহাসঙ্ঘ (IAST : Bhāripa বহুজন মহাসংঘ;  বিবিএম) হল একটি ভারতীয় রাজনৈতিক দল যা ৪ জুলাই ১৯৯৪ সালে প্রকাশ আম্বেদকর দ্বারা প্রতিষ্ঠিত হয়েছিল। দলটি ভারতের রিপাবলিকান পার্টির একটি বিভক্ত গ্রুপ ছিল এবং বিআর আম্বেদকরের নেতৃত্বে তফসিলি জাতি ফেডারেশনে এর শিকড় ছিল। পার্টির সভাপতি ছিলেন প্রকাশ আম্বেদকর । দলের সম্পূর্ণ নাম ভারতীয় রিপাবলিকান পক্ষ - বহুজন মহাসঙ্ঘ (ভারতীয় রিপাবলিকান পার্টি - মেজরিটি গ্র্যান্ড ইউনিয়ন)। বিবিএম প্রাথমিকভাবে মহারাষ্ট্রে ভিত্তিক ছিল। ২০১৯ সালে, বিবিএম প্রকাশ আম্বেদকর দ্বারা প্রতিষ্ঠিত নতুন রাজনৈতিক দল ভাঞ্চিত বহুজন আঘাদিতে একীভূত হয়।

ইতিহাস 
দলটি ৪ জুলাই ১৯৯৪-এ ভারতীয় রিপাবলিকান পার্টিতে বিভক্তির মাধ্যমে গঠিত হয়েছিল। পার্টির নেতৃত্বে ছিলেন বি আর আম্বেদকরের নাতি প্রকাশ আম্বেদকর ।

১৯৯৯ সালের মহারাষ্ট্র রাজ্য বিধানসভা নির্বাচনে বিবিএম ৩৪ জন প্রার্থী দেয়। ১৯৯৯ সালের ১৩ তম লোকসভা নির্বাচনে, আম্বেদকর নির্বাচনী এলাকা আকোলা থেকে নির্বাচিত হন।

২০০৪ সালের লোকসভা নির্বাচনে দলটি তার সংসদীয় প্রতিনিধিত্ব হারিয়েছিল। দলটি মোট ১৬ জন প্রার্থীকে লঞ্চ করেছিল, সবই মহারাষ্ট্রের । আকোলায়, আম্বেদকর ভারতীয় জনতা পার্টি (বিজেপি) প্রার্থীর কাছে পরাজিত হন। বিবিএম মোট ৬,০৬,৮০৭ ভোট, এবং তিনটি আসন জিতেছে।

২০১৪ সালে মহারাষ্ট্র বিধানসভা নির্বাচনে বলিরাম সিরস্কার আকোলার বালাপুর থেকে ভরিপা বহুজন মহাসংঘের টিকিটে  ৬৯৩৯ ভোটের ব্যবধানে জয়ী হন।

২০ মার্চ ২০১৮-এ, প্রকাশ আম্বেদকর ভাঞ্চিত বহুজন আঘাদি নামে একটি নতুন রাজনৈতিক দল প্রতিষ্ঠা করেন। ১৪ মার্চ ২০১৯-এ, আম্বেদকর ঘোষণা করেছেন যে ভারীপা বহুজন মহাসঙ্ঘ ভাঞ্চিত বহুজন আগাডির সাথে একীভূত হবে। তিনি বলেছিলেন যে, ভারপা-বহুজন মহাসঙ্ঘের সাফল্যের মাধ্যমে সামাজিক প্রকৌশলের 'আকোলা প্যাটার্ন' সত্ত্বেও, 'ভারিপা' (আরপিআই) শব্দটি দলের সম্প্রসারণকে সীমিত করেছিল। তিনি বলেছিলেন যে ২০১৯ সালের লোকসভা নির্বাচনের পরে, ভারিপা বহুজন মহাসঙ্ঘ ভাঞ্চিত বহুজন আধাড়ির সাথে একীভূত হবে, কারণ ভাঞ্চিত বহুজন আঘাদি ব্যাপক অর্থে গ্রহণযোগ্য। ৮ নভেম্বর ২০১৯-এ, ভরিপা বহুজন মহাসংঘ ভাঞ্চিত বহুজন আহাদীতে একীভূত হয়।

তথ্যসূত্র 

দলিত রাজনীতি
আম্বেদকরবাদী রাজনৈতিক দল
২০১৯-এ বিলুপ্ত রাজনৈতিক দল
ভারতের রিপাবলিকান পার্টি
২০১৯-এ ভারতে বিলুপ্ত
১৯৯৪-এ প্রতিষ্ঠিত রাজনৈতিক দল
মহারাষ্ট্রের রাজনৈতিক দল
কপূর

কপূর (, , , ) একটি পাঞ্জাবি উপনাম যা খত্রী বর্ণীয় এবং পাঞ্জাবি হিন্দু ও পাঞ্জাবি শিখ সম্প্রদায়ের মধ্যে এটি পাওয়া যায়।

আরও দেখুন 
 কপূর পরিবার, ভারতীয় ফিল্ম পরিবার
 কপূরপুর, পাকিস্তান, পাকিস্তানি মফস্বল

পাদটীকা

তথ্যসূত্র 

ভারতীয় পদবি
হিন্দু উপাধি
২০০৮ গ্রীষ্মকালীন অলিম্পিকের পদক তালিকা

২০০৮ গ্রীষ্মকালীন অলিম্পিকের পদক তালিকায় ২০০৮ সালের ২৩শে জুলাই হতে ৮ই আগস্ট তারিখ চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ২০৪টি জাতীয় অলিম্পিক কমিটি দলের ১০,৯৪২ জন ক্রীড়াবিদদের দ্বারা প্রাপ্ত পদকের সংখ্যা অনুযায়ী উল্লেখ করা হয়েছে।

পদক তালিকা

তথ্যসূত্র

বহিঃসংযোগ
 
 
 
 Beijing 2008 Overall Medal Standings (original results archived on 1 October 2008)

গ্রীষ্মকালীন অলিম্পিকের পদক তালিকা
২০০৮ গ্রীষ্মকালীন অলিম্পিক